AlmaznayaGroza/cyrillic-language-classification huggingface dataset:
Жан Тигана

Жан Тигана (роден во Бамако, на 23 јуни 1955) - француски фудбалски тренер, и поранешен играч од средниот ред. == Клупска кариера == Својата професионална кариера, Тигана ја започнал во Тулон, клуб за кој одиграл 83 натпревари во периодот од 1975 до 1978 година. Потоа играл три сезони во дресот на Олимпик Лион (1978-1981), пред да се пресели во Бордо во 1981 година. Со жирондиците, тој освоил три првенствени титули (1983-1984, 1984-1985, 1986-1987), два купа (1985-1986, 1986-1987) и еден Суперкуп на Франција (во 1986 година). Играјќи за Бордо, тој бил избран за Фудбалер на годината во Франција во 1984 година. Последните години од кариерата ги поминал во екипата на Олимпик Марсеј со која освоил уште две првенствени титули (1989-1990, 1990-1991). == Репрезентативна кариера == Тренерска кариера == Во 1993 година, Тигана се вратил во Олимпик Лион каде ја започнал својата тренерска кариера. Тој останал во клубот до 1995 година, водејќи го до второто место место во првенството во сезоната 1994-1995. Во 1995 година, тој ја презел тренерската функција во Монако каде останал до 1999 година. Со клубот од Кнежевството освоил една првенствена титула во сезоната 1996-1997 и Суперкупот на Франција 1997. Исто така, следната година тој го водел клубот до полуфиналето на Лигата на шампионите каде биле елиминирани од италијанскиот Јувентус. Во 2000 година го имал првиот тренерски ангажман во странство кога бил назначен за менаџер на англискиот второлигаш Фулам. Во првата сезона, тој го одвел клубот до промоција од Првата дивизија во Премиер лигата како шампион. Следната сезона, што била прва за Фулам во најсилната фудбалска лига во Англија по повеќе од 30 години, тој го освоил 13. место во Премиер лигата и изборил пласман со клубот во Купот на УЕФА (преку Интертото купот). Во април 2003, тој бил отпуштен иако Фулам не бил во опасност од испаѓање. Во октомври 2005 година, по повеќе од две години пауза, тој потпишал договор на две и пол години со турскиот клуб Бешикташ, со кои освоил два Купа на Турција (2005-2006 и 2006-2007) и Суперкупот на Турција 2006, пред да го напушти клубот во 2007 година со споразумно раскинат договор. На 25 мај 2010 година, Тигана се вратил во Франција потпишувајќи за Бордо. Но престојот во клубот за него како тренер не бил пријатен како во времето кога бил играч затоа што постојано бил на граница да добие отказ заради слабите резултати во лигата и заради турбулентниот однос со навивачите кој биле разочарани од неговата работа во тимот кој само две години претходно бил шампион на Франција под водството на Лоран Блан. По поразот на домашен терен од Сошо со 0-4 и вербалните закани кои и биле упатени на неговата шеснаесетгодишна ќерка присутна на трибините, тој ја напуштил клупата на Бордо на 7 мај 2011 година. На 18 декември 2011 година било објавено дека Тигана ќе биде новиот тренер на кинескиот клуб Шангај Шенхуа за сезоната 2012 година. На 15 април 2012 година, Тигана поднел оставка од функцијата поради слабата форма на Шангај Шенхуа, оставајќи го кинескиот клуб во последните пет екипи на табелата во домашната лига. == Надворешни врски == Жан Тигана на lequipe Жан Тигана на transfermarkt

Source: original
Лидија Кочовска

Лидија Кочовска (Скопје, 1 јули 1975) - македонска пејачка. == Животопис == Лидија дипломирала на инструментот обоа на Музичката академија во Скопје. Доаѓа од семејство на музичари. Нејзината сестра Тања Кочовска е пејачка и глумица, и нејзините родители Невена и Панче се членови на латиноамериканскиот бенд Мањифико. Нејзиниот прв настап бил на 4 годишна возраст на детскиот музички фестивал Златно Славејче, каде била најмлад учесник. == Награди и учества на фестивали == "Festival of scout songs“ Ниш 1984 - трета награда од професионалното жири "Select for Eurovision“ Нови Сад 1989 - настап со нејзиното семејство "Belgrade Spring“ 1989 - награда за најдобар дебитант "Макфест“ 1990 - учество "Макфест“ 1991 - како квартет, специјална награда од SOKOJ "Макфест“ 1992 - учество "Макфест“ 1993 - учество "Интерфест“ 1993 - дует со нејзината сестра Тања, награда за најдобра интерпретација "Интерфест“ 1994 - учество “Интерфест" 1996 - две награди, прва награда од публиката и Гран При “Скопски фестивал" 1994 - учество “Скопски фестивал" 1995 - три награди, прва награда од публиката, награда за најдобра интерпретација и Гран При “Скопски фестивал" 1997 - учество со нејзиното семејство, прва награда од професионалното жири “Будва фест" 1997 - учество во дует со нејзината сестра Тања “Скопски фестивал" 1998 - учество “Охридски трубадури" 1998 - награда за најдобра интерпретација “Охридски трубадури" 1999 - прва награда од професионалното жири “Макфест" 1999 - трета награда од публиката “Slavonic bazaar" 1999 - втора награда “Скопски фестивал" 2000 - учество “Скопски фестивал" 2002 - учество “Охридски трубадури" 2000 - втора награда и награда за најдобра интерпретација “Охридски трубадури" 2003 - учество "Сунчане скале" 2003 - учество

Source: original
Гугл Земја

Гугл Земја (Google Earth) e програм кој овозможува 3D виртуелен приказ на Земјината површина исто така и на вселената, a од верзијата 5.0 и на морето. Приказот е создаден од многу различни сателитски слики,кои се накнадно споени во една содржина. Скоро секој дел од Земјината топка може да се зумира и да се откријат и најмалите детали. Со Google Earth можат да се прегледуваат градови како и природни знаменитости (некои со поголема видливост при зумирање, а други со замагленост). Освен "патување“ на определени места на Земјината топка, постојат и други додатни информации. Се цитираат одбрани информации за одделни поими како текстови од Википедија, слики од Панорамио, истражувања од National Geographic, исто така и приказ на патиштата и државните граници, а од најновата верзија достапно е и улично гледање на градовите во некои држави (street view), како и 3D приказ на згради. (само некои згради во светот ја имаат таа опција.) == Надворешни врски == Official Google Earth Website - Симнете го софтверот тука.

Source: original
Државен пат 57 (Грција)

Државен пат 57 или ЕО57 - пат во Драмско, Егејска Македонија, Грција. Го поврзува градот Драма со Пиринска Македонија во Бугарија кај граничниот премин Везме. Минува низ Просечен и Зрново. Преминувајќи ја бугарската граница, се надоврзува на тамошниот Републички пат II-19 за Неврокоп (Гоце Делчев). Долг е 50 км. == Населени места == Ова се населените места со свои излези на патот, наведени по возен редослед од југ кон север: Денешните изменети (погрчени) имиња стојат во загради. Драма Просечен (Просоцани) Зрново (Като Неврокопи) Везме (Ексохи)

Source: original
Брита Хајдеман

Брита Хајдеман (герм. Britta Heidemann, р. 22 декември, 1982 во Келн) - германска мечувалка во дисциплината меч. Го постигнала својот најголем успех на 13 август на Летните олимписки игри 2008 во Пекинг, кога ја поразила Ана Марија Бранза (Романија) и со тоа го освоила златниот медал. Само неколку минути пред тоа, нејзиниот сонародник Бенјамин Клајбрин го освоил златниот медал во поединечен флорет. Пред ова, најголем успех доживеала на Светското првенство во мечување 2007 кога го освоила златниот медал (поединечно). На Летните олимписки игри 2004 освоила сребрен медал во дисциплината меч заедно со членовите на нејзината екипа, Клаудија Бокел и Имке Дуплицер. На Светското првенство во мечување 2006 Хајдеман го освоила бронзениот медал со тоа што ја поразила Романија во дисциплината меч (екипно), заедно со нејзините соборци Имке Дуплицер, Клаудија Бокел и Маријана Марковиќ. Хајдеман моментално живее и студира во Келн. == Олимпијади == Атина - Сребрен медал Пекинг 2008 - Златен медал == Надворешни врски == Запис во "Кој е кој“ во Леверкузен (германски)

Source: original
23S рибозомна РНК

23S рРНК е рибонуклеинската компонента на големата подединица (50S) на прокариотскиот рибозом, со должина на нуклеотидната низа (кај Е. coli) од 2904 нуклеотиди. Рибозомниот пептидил трансферазен центар се наоѓа во доменот V на 23S рРНК, и овој домен е најчестата локација за врзување на антибиотиците кои го инхибираат процесот на транслација кај бактериите. Најпознатиот припадник на оваа класа на антибиотици, хлорамфеникол, делува на тој начин што го инхибира формирањето на пептидните врски, а 3D-структурните истражувања укажуваат на тоа дека постојат две различни места за врзување на молекулата на хлорамфеникол, во зависност од видот на организмот. Линезолид и хинупристин/далфопристин, исто така, се врзуваат за 23S рРНК, а помеѓу овие антибиотици постои вкрстена резистентност. Во споредба со 16S рРНК гените, 23S рРНК-гените обично имаат повисок степен на варијации во низите, вклучувајќи вметнувања и/или бришења. == Поврзано == рРНК 16S рРНК

Source: original
NGC 6227

NGC 6227 - ѕвездено јато во соѕвездието Скорпија, заведено во Новиот општ каталог на длабоконебесни тела. Објектот бил предмет и на други истражувања, па освен како NGC 6227 се споменува и како ESO 332-**5. == Откривање == Објектот е откриен на 5 јуни 1834 година од страна на Џон Хершел, со помош на рефлекторски телескоп, чијашто леќа имала пречник од 18,7 см. === Податоци од набљудување === Според морфолошката класификација на галаксиите, NGC 6227 е од видот *Cloud. === Астрономски податоци === Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 16 ч 51 м 30 с, а неговата деклинација, односно висината на лакот на тој агол, -40° 54' 0"". == Други поделби == Проучување на NGC 6227 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката . Во рамките на атласот на длабокото небо, Уранометрија 2000.00, објектот припаѓа на групата означена со бројот 407; додека во Каталогот на основни ѕвезди (GSC) е групиран под бројот 7872. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број N/A. == Поврзано == Список на NGC објекти (6001-6500); Нов општ каталог; Скорпија (соѕвездие). == Користена литература == Sulentic, Jack W., and William G. Tifft, "The Revised New General Catalogue of Nonstellar Astronomical Objects (RNGC)", Tucson, Arizona: University of Arizona Press, 1973. (4016,0). == Надворешни врски == Прегледувач на длабокото небо - NGC 6227 Поправени информации за NGC 6227 NGC 6227 - VizieR. NGC 6227 - Вонгалактичка база на податоци на НАСА

Source: original
791 п.н.е.

791 п.н.е. - година според општоприфатениот календар. Тоа била 791. година пред новата ера, 791. од првиот милениум п.н.е., 91. од 8 век п.н.е. и втора од 790-тите п.н.е. == Други календари == Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот. Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 4717 и 4718 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 3959 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 2969 и 2970 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 38 пред основањето на Рим. Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 791 година се протега во 1845 и 1846, додека според второто гледиште, годината трае во текот на 1905 и 1906 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, па така годината е 248 пред Буда да ја достигне блажената состојба. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 1455 и 1454 исламска година пред хиџра. == Настани == ... == Личности == ... == Откритија == ...

Source: original
Будика

Будика, исто така позната во Велс како Будуг - кралица на британското племе Ицени, келтско племе кое го предводи востанието против окупаторските сили на Римското Царство. Сопругот на Будика, Прасутаг бил владетел на Ицените. Тој владеел како номинално независен сојузник на Рим и го оставил своето царство на неговите ќерки и римскиот цар. Меѓутоа, кога тој починал неговата волја била занемарена и царството било освоено. Во 60 или 61 година, додека римскиот управник Гај Светониј Павлин водел кампања на островот Англесеј, Будика ги предводи Ицените како и Триновантите и другите во револт. Тие го уништија Камулодунум (модерен Колчестер). Камулодунум претходно бил главен град на Триновантите, но во тоа време бил Римска колонија-населба за римските војници, како и местото на храмот на поранешниот цар Клавдиј. Откако ги слушнал вестите за револтот, Светониј побрзал до Лондиниум (модерен Лондон), дваесетгодишната стопанско-трговска населба, која била следната цел на бунтовниците. Римјаните, откако заклучиле дека не ги има доволно за да можат да го одбранат населеното место, се евакуирале и го напуштиле Лондиниум. Будика довела 100.000 Ицени, Тринованти и други да се борат, ги запалиле и уништиле Лондиниум и Веруламиум (денешен Сент Албанс). Се проценува дека 70.000-80.000 Римјани и Британци биле убиени во трите градови од страна на оние предводени од Будика. Светониј, во меѓувреме, ги регрупирал своите сили во Уест Мидландс, и покрај тоа што ги имало помалку, ги поразиле Британците во Битката кај Уатлинг Стрит. Кризата предизвика Нерон да размисли за повлекување на сите римски сили од Велика Британија, но евентуалната победа на Светониј над Будика ја потврди римската контрола врз покраината. Будика потоа или се самоубила за да не биде заробена, или се разболела и умрела. Изворите на Такит и Касиј Дион се разликуваат. Интересот за историјата на овие настани бил оживеан за време на англиската ренесанса и доведе до оживување на славата на Будика за време на Викторијанската ера и кралицата Викторија била претставена како нејзин имењак. Будика оттогаш остана важен културен симбол во Обединетото Кралство. Сепак, отсуството на британска литература за време на почетокот на првиот милениум значи дека знаењето за бунтот на Будика доаѓа само од делата на Римјаните.

Source: original
Полемика

Полемиката е напис во кој се расправа за нечии сфаќања, се оспорува нечија теза, односно со аргументи се побива туѓото мислење. Таа претставува остар судир на две мислења. Ставовите се одбрануваат со аргументи, но зависи и од јазичната способност на авторот. Се случува во полемиката да се нападне и личноста, а не само идејата, што не е многу чесен начин на полемизирање. Силата на аргументите во комбинацијата со силата на јазикот се најсилните елементи во полемиката, а успешноста зависи од судот на оние кои ја читаат, слушаат или гледаат, значи од поширокиот аудиториум. Публиката го донесува последниот суд, па затоа треба да се внимава со ниските удари на личноста, зашто тоа е несимпатично и на крајот секогаш осудено.

Source: original
IC 1685

IC 1685 - галаксија во соѕвездието Береникина Коса, заведена во Новиот општ каталог на длабоконебесни тела. == Откривање == Објектот е откриен на 23 март 1903 година од страна на Макс Волф. === Податоци од набљудување === Според морфолошката класификација на галаксиите, IC 1685 е од видот *. === Астрономски податоци === Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 12 ч 23 м 17,8 с, а неговата деклинација, односно висината на лакот на тој агол, +25° 37' 43"". == Други поделби == Проучување на IC 1685 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката . == Поврзано == Список на IC објекти (1-500); Индекс-каталог; Береникина Коса (соѕвездие). == Користена литература == Vorontsov-Velyaminov, B.A., and V.P. Arhipova, ""Morphological Catalog of Galaxies"", Parts I-V. Moscow: Moscow State University, 1962-74. (9,679) == Надворешни врски == Прегледувач на длабокото небо - IC 1685 Поправени информации за IC 1685 IC 1685 - VizieR. IC 1685 - Вонгалактичка база на податоци на НАСА

Source: original
Релјеф на Македонија

Релјефот на Македонија е претежно планински. На околу 75 % од нејзината територија има планини. Релјефот на Македонија е составен од ридови, ниски, средни и високи планини, висорамнини, котлини, речни долини и други релјефни облици. Најниска точка во Република Македонија се наоѓа на 44 м надморска височина кај селото Богородица близу Гевгелија, а највисоката е на 2.746 м надморска височина на врвот Голем Кораб. == Создавање == Денешниов релјеф е создаден под влијание на внатрешни и надворешни сили низ долг период кој траел милиони години. Пред многу милиони години оваа територија била покриена со водата од големото море. Подоцна силните тектонски движења го подигнале дното на морето и се создало копното. Тоа било родопското копно - најстаро во нашава земја. Тектонските движења биле многу посилни во наредните периоди и тие предизвикале некои делови од Родопското копно да се подигнат, а други се спуштат. Така настанале старите планини и повеќето планини на овој простор. На запад, од ова копно се издигнале младите планини кои спаѓаат во Шарскиот планински предел. Тектонските движења биле проследени со појава на земјотреси и живи вулкани. Последица од нив се вулканските купи во Кратовско, Радовишко и на Планината Кожуф. == Внатрешни и надворешни сили == Внатрешните сили предизвикуваат движења на Земјината кора кои се познати како тектонски движења. Под влијание на овие движења некои делови од Земјината кора се кревале и спуштале или хоризонтални се поместувале. На овој начин настанеле крупните земјишни облици - планини и котлини. Надворешните сили како сонцето, ветерот, врнежите, водите, ледниците и друго го менувале релјефот (растегање на карпите) и создавале ерозивни и акумулативни земјишни облици. Тоа се речните долини, клисурите и друго.

Source: original
Доктор (звање)

Доктор (латински: docere "да поучува“ или doctus "учен“; скратеница: д-р) - највисоко академско звање што ја има лице кое одбранило докторат во одредена област на науката. Во Република Македонија, докторските студии траат 3-6 години (6-12 семестри) и завршуваат со одбрана на докторска дисертација. Во минатото, пред да започне докторски студии и да ја брани докторската дисертација, докторандот морало да магистрира во сродна област. На пишувањето на докторска дисертација денеска му претходи исполнување на обврските пропишани со докторските постдипломски студии. Докторатот е највисокото ниво на постдипломски студии, кое обично се состои од семинарско -образовен дел и непосредна работа на изработка на докторска дисертација. По успешното завршување на студиите и завршената, поднесена, позитивно оценета и одбранета докторска дисертација се стекнува со највисок степен на академско образование: доктор на науки. Со цел овој академски наслов да стане валиден, обично е потребно целосно или делумно објавување на дисертацијата.

Source: original
Политички прогон

Политички прогон (или политичка репресија) - чин на државен орган на насилно контролирање на граѓаните од политички причини, најчесто за да го ограничи или спречи учеството на граѓаните во политичкиот живот во тоа општество. Политичкиот прогон најчесто се манифестира преку политики на: кршење на човековите права, пратење на активностите, полициска бруталност, затворање, присилно преселување, одземање на правата на граѓаните, лустрација и насилни дејствија или терор, како убиство, брзи погубувања, тортура, присилно исчезнување и друго вонсудско казнување на политички активисти, неистомисленици или населението воопшто. Политичкиот прогон, исто така, може да биде засилен со неполитички средства, како на пример преку јавна и приватна сопственост на медиумите и преку самоцензура. Кога политичкиот прогон се врши и е организиран од државата, тоа може да се смета за државен тероризам, геноцид, политицид или злосторство против човештвото. Системска и насилна политичка репресија е основна одлика за диктатури, тоталитарни држави и слични режими. Дејствата на политички прогон можат да бидат извршени од тајна полиција, војска, паравоени групации или одреди на смртта. И во демократски општества може да има репресивни активности. Ако политичкиот прогон не се врши со одобрение од државата, за него сепак може да е одговорен дел од власта. Таков пример се операциите од Против разузнавачкиот процес воден од ФБИ во Соединетите Американски Држави помеѓу 1956 и 1971 година. == Поврзано == Автократија Полициска држава Политицид Политички затвореник Политичко насилство Верски прогон Масакр на плоштадот "Тјенанмен“

Source: original
Релјеф

За релјефот како уметнички поим, видете Релјеф (уметност). Релјеф Земјината површина кои настанале и непрестајно се менуваат со делувањето на внатрешните (ендогени, терестрични) и надворешни (егзогени, сончеви) природни сили. Тектонски облици на релјефот се планините, вулканите, потонатините или басените и сл. За разлика од тектонските, има и многу други облици на релјефот, како ерозивните, во кои спаѓаат флувијалните (речни), карстни, леднички (леднички), абразивни (морски и езерски), еолски (пустински) облици и други.

Source: original
Стадион Шукру Сараџоглу

Стадион Шукру Сараџоглу (турски: Şükrü Saracoğlu Stadyumu) - фудбалски стадион кој се наоѓа во регионот Кадиќој, Истанбул, Турција. Од спонзорски причини, стадионот во моментот се нарекува стадион Улкер, додека името Шукру Сараџоглу доаѓа по името на шестиот премиер на Турција, Шукру Сараџоглу. На овој стадион своите домашни натпреваи ги игра екипата на ФК Фенербахче. Стадионот бил изграден во 1908 година и обновен помеѓу 1929 и 1932 година, 1965 година и 1982 година, како и во 1999 и 2006 година. На 4 октомври 2006 година, по бројни инспекции од страна на УЕФА, стадионот Шукру Сараџоглу бил избран за домаќин на финалето од Купот на УЕФА во 2009 година , станнувајќи последен на кој се играло едно финале од истиот куп, бидејќи веќе наредната година започнала да функционира Лига Европа. Стадионот има поминато низ комплетен процес на санацијата на секој блок, кој бил разрушен и потоа повторно изграден. Секој блок е изграден поблиску до теренот, добивајќи можност на навивачите да бидат поблиску до случувањата на теренот. Овој стил на стадионот никогаш не постоел претходно во Турција. == Надворешни врски == Fenerbahçe Şükrü Saracoğlu Stadium Fenerbahçe Şükrü Saracoğlu Stadium Official Website Fenerbahçe Şükrü Saracoğlu Stadium's interior view from all seats Fenerbahçe Şükrü Saracoğlu Stadium Архивирано на 6 октомври 2011 г. Venue Information Архивирано на 27 септември 2011 г. Atmosphere at Şükrü Saracoğlu

Source: original